“Dones amb Iniciativa” reconeix la labor de deu dones emprenedores en el comerç de Burjassot
2025-07-24

El Saló de Plens de l’Ajuntament de Burjassot serà el punt de trobada del comerç del municipi dilluns que ve 4 de març a partir de les 20 hores. I, ho serà per a acollir el lliurament dels guardons de la setena edició de “Dones amb Iniciativa”, promoguts des de la regidoria de Promoció Econòmica, dirigida per Roc Senent, a través de CEMEF.

En aquesta especial edició, tal com han assenyalat des de CEMEF, s’entregarà el guardó de “Empresària de l’any” a nou emprenedores que, dia a dia, fan que els comerços i serveis de Burjassot siguen cada vegada més eficaços i necessaris per al creixement del nostre municipi. Així mateix, també s’atorgarà un desé guardó a una emprenedora que ha dedicat tota la seua vida al comerç de Burjassot.

Les dones emprenedores, premiades en 2019, son Àngels Romero (artesana), Yolanda Barchino (Inmobiliaria H&H), Sandra Garcia Fernández (Cafetería Casa Cultura de Burjassot), Sarait Mora Castillo (Cubantruck), Mónica López Sotillo (Mercat L´Almara), Goya Martínez Morata (Mercat L´Almara), Amparo Alcocer (Óptica Alcocer), Mari Carmen García (Moda Infantil Amavi)  i Amparo Carceller (Nordic Viatges). A més, Pilar Solaz , de Confecciones Soriano, rebrà el premi com a merescut homenatge per tota una vida dedicada al comerç local.

“Dones amb iniciativa” mostra les històries de dones emprenedores, treballadores i lluitadores que reflexionen i donen a conéixer com han aconseguit la seua meta, la creació del seu negoci, després de passar dificultats fins a veure’l convertit en realitat.